**Образац 12**

ЈАВНО ВОДОПРИВРЕДНО ПРЕДУЗЕЋЕ „БЕОГРАДВОДЕ“, БЕОГРАД

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01.2017. до 31.03.2017.године

Април 2017.година

**I ОСНОВНИ СТАТУСНИ ПОДАЦИ**

Пословно име: ЈАВНО ВОДОПРИВРЕДНО ПРЕДУЗЕЋЕ „БЕОГРАДВОДЕ“

Седиште: СВЕТОЗАРА ЂОРОВИЋА 15, БЕОГРАД

Претежна делатност: ИЗГРАДЊА ХИДРОТЕХНИЧКИХ ОБЈЕКАТА

Матични број: 07029110

ПИБ: 101518008

Надлежни секретаријат : Град Београд – Управа града Београда – Секретаријат за привреду

Надлежно министарство: Министарство пољоприведе и заштите животне средине

Делатности јавног предузећа су:

Основна делатност предузећа је 42.91 – изградња хидротехничких објеката.

Предузеће одржава и стара се о изграђеним и неизграђеним објектима на десној обали реке Саве и Дунава, осим дела оперативне обале Луке на десној обали Дунава, одржава и стара се о Савском пристаништу са свим зградама и другим грађевинским објектима, осим пристанишних постројења и уређаја на Савском пристаништу.

У функцији обављања основне делатности из става 1. и 2. овог члана предузеће обавља и следеће делатности:

* 37.00 уклањање отпадних вода
* 71.12 инжењерске делатности и техничко саветовање
* 08.11 експлоатација грађевинског и украсног камена, кречњака, гипса и креде
* 09.90 услужне делатности у вези са истраживањем и експлоатацијом осталих руда
* 08.12 експлоатација шљунка, песка, глине и каолина
* 50.30 превоз путника унутрашњим пловним путевима
* 50.40 превоз терета унутрашњим пловним путевима
* 03.22 слатководне аквакултуре
* 01.61 услужне делатности у гајењу усева и засада
* 41.20 изградња стамбених и нестамбених зграда
* 42.13 изградња мостова и тунела
* 42.21 изградња цевовода
* 42.99 изградња осталих непоменутих грађевина
* 43.99 остали непоменути специфични грађевински радови
* 43.22 постављање водоводних, канализационих, грејних и климатизационих система
* 49.50 цевоводни транспорт
* 01.19 гајење осталих једногодишњих и двогодишњих биљака
* 02.10 гајење шума и остале шумарске делатности
* 02.20 сеча дрвећа
* 93.29 остале забавне и рекреативне делатности

Ако предузеће поред основне делатности обавља и друге делатности поред оне која му је поверена, у обавези је да у свом рачуноводству одвојено приказује све приходе и расходе који су везани за обављање поверене делатности.

Предузеће не може променити претежну делатност без сагласности Оснивача.

Предузеће обавља делатност из става 1. овог члана као делатност од општег интереса, у смислу одредби Закона о јавним предузећима, те произилази да је носилац искључивог права за обављање те делатности.

Поред делатности из претходног члана, Предузеће обавља и следеће делатности:

* 81.10 услуге одржавања објеката
* 81.30 услуге уређења и одржавања околине
* 23.61 производња производа од бетона намењена за грађевинарство
* 36.00 скупљање, пречишћавање и дистрибуција воде
* 43.11 рушење објеката
* 43.12 припремна градилишта
* 43.22 постављање водоводних, канализационих, грејних и климатизационих система
* 43.29 остали инсталациони радови у грађевинарству
* 43.31 малтерисање
* 46.31 трговина на велико воћем и поврћем
* 46.38 трговина на велико осталом храном, укључујући рибу, љускаре и мекушце
* 46.43 трговина на велико електричним апаратима за домаћинство
* 46.74 трговина на велико металном робом, инсталационим материјалима, опремом и прибором за грејање
* 46.73 трговина на велико дрветом, грађевинским материјалом и санитарном опремом
* 46.44 трговина на велико порцуланом, стакленом робом и средствима за чишћење
* 46.75 трговина на велико хемијским производима
* 46.49 трговина на велико осталим производима за домаћинство
* 46.90 неспецијализована трговина на велико
* 46.77 трговина на велико отпацима и остацима
* 77.32 изнајмљивање и лизинг машина и опреме за грађевинарство
* 70.10 управљање економским субјектом
* 70.21 делатност комуникације и односа с јавношћу
* 70.22 консултантске активности у вези са пословањем и осталим управљањем
* 74.90 остале стручне, научне и техничке делатности.

Предузеће за сопствене потребе обавља и друге делатности које су у функцији регистрованих делатности и које се уобичајено врше уз њих, ради употпуњавања послова из основне делатности.

Годишњи програм : Усвојен на седници Надзорног одбора број 7565/2 од 20.12.2016. године на који је Скупштина града Београда дала сагласност на седници одржаној дана 29.12.2016.године (Решење о усвајању број 023-1034/16С).

**II ОБРАЗЛОЖЕЊЕ ПОСЛОВАЊА**

Околности у којима предузеће послује отежава процес стварања плана пословања за текућу годину. У пословној 2017. години ће доћи до транформације предузећа.

**1. БИЛАНС УСПЕХА**

Основни извор прихода предузећа су Уговори које предузеће закључује на почетку сваке пословне године са Секретаријатом за привреду и Министарством пољопривреде и заштите животне средине. Како је најављена транформација предузећа током 2017. године у првом кварталу наведени уговори нису закључени па су и приходи по том основу изостали.

Трошкови настали у првом кварталу се односе на фиксне трошкове пословања попут трошкова електричне енергије, зарада запослених па је предузеће први квартал завршило са исказаним губитком у пословању.

**2. БИЛАНС СТАЊА**

У првом кварталу предузеће није увећавало вредност своје имовине кроз набавке нових основних средстава.

Обавезе према добављачима се редовно измирују из средстава које предузеће има захваљујући успешном пословању током 2016. године.

Пасивна временска разграничења се највећим делом односе на конто 495 – одложене прихода од донација односно одређена државна давања у протеклим годинама (радови на Земунском кеју, радову у Забрану и донације за набавку опреме за одбрану од поплава).

**3. ИЗВЕШТАЈ О ТОКОВИМА ГОТОВИНЕ**

Као што смо навели у претходним образложењима без реализације послова по потписаним уговорима нема ни планираног прилива новца. Приливи новца у првом кварталу су последица уговора закључених у 2016. години (ХЕ Ђердап).

Одливи новца у првом кварталу су последица редовног измирења обавеза према добављачима, банци, запосленим, лицима ангажованим на ПП пословина, Надзорном одбору, стипендије.

**4. ТРОШКОВИ ЗАПОСЛЕНИХ**

Трошкови запослених су у оквиру планираних осим у делу отпремнина по основу редовног одласка у пензију и помоћи запосленим. Отпремнина за једног запосленог који је отишао у редовну пензију крајем 2016. године је исплаћена у првом кварталу 2017. године, као и запосленом који је стекао услов за пензију у јануару 2017. године. Увећање солидарних помоћи у односу на планиране је последица већег броја исплаћених помоћи по основу смрти запослених или чланова њихових породица.

**5. ДИНАМИКА ЗАПОСЛЕНИХ**

У првом кварталу 2017. године је број запослених умањењен за четири запослена и то: један запослени је споразумно раскинуо уговор о раду, један запослени је отишао у редовну пензију, једном запосленом је истекло решење о мировању стажа и један запослени је преминуо.

**6. КРЕТАЊЕ ЦЕНА ПРОИЗВОДА И УСЛУГА**

Предузеће у првом кварталу није вршило измене постојећег ценовника услуга.

**7. СУБВЕНЦИЈЕ И ОСТАЛИ ПРИХОДИ ИЗ БУЏЕТА**

Предузеће није примало субвенције у првом кварталу, али их има планиране у другом кварталу 2017.године.

**8. СРЕДСТВА ЗА ПОСЕБНЕ НАМЕНЕ**

Према инструкцијама Оснивача средства за посебне намене се односе само на трошкове репрезентације и у првом кварталу су у оквиру планираних износа.

**9. ИЗВЕШТАЈ О ИНВЕСТИЦИЈАМА**

У првом кварталу није било инвестиција од стране предузећа.

**III ЗАКЉУЧНА РАЗМАТРАЊА И НАПОМЕНЕ**

Сва одступања oд планираних су последица најављење трансформације предузећа.

Датум 24.04.2017.г. \_\_\_\_\_\_\_\_\_\_\_\_\_\_\_\_\_\_

Ненад Ђинђић,дипл.инж.